Din Pădurețul am plecat la Ursoaia, am găsit o urmă de bocanci suspectă pe calea coborâtă în vale de pe râul Ursoaiei, am plecat de unde venea urma m-am dus cu ea până la baraca Ursoaia unde lucrează feciorii lui Ifrim a Babii din Voivodeasa am făcut pândă puțin să văd ce mișcare este în baracă, m-am scoborât în marginea pârâului Ursoaia unde trage lemne Negru, am făcut pândă la marginea pârăului până ce au trecut cu lemnele la vale fără să mă arăt la ei, foarte obosit m-am dus de am dat târcoale la baracă la Negru fiindcă înghețasem de frig vărsam venin verde și mă durea grozav capul, m-am dus de la baracă fără să mă mai simtă cineva flămând, bolnav și amărât, am început să plâng și în acele momente eram bucuros să [mă] șteargă Dumnezeu de pe pământul celor vii, de la baraca de la Negru m-am dus pe coasta Ursoaiei și fără nimic am făcut puțin foc de m-am încălzit la picioare.